stanford-oval/wikipedia huggingface dataset:
Hohto
Juoni

Jack Torrance on entinen opettaja, alkoholisti ja kirjailija. Hän pääsee talven ajaksi talonmieheksi Coloradon Kalliovuorilla sijaitsevaan Overlook-hotelliin, joka on sijaintinsa vuoksi auki ainoastaan huhtikuusta syyskuun loppuun. Jackin tehtäviin kuuluu pitää lämmitystä päällä vuorotellen eri osissa hotellia ja huolehtia mahdollisten vahinkojen korjaamisesta. Seurakseen hän saa vaimonsa Wendyn ja viisivuotiaan poikansa Dannyn. Työhaastattelussa kerrotaan, että aiemmin talvihoitajana toiminut mies, Delbert Grady, jolla oli myös taipumusta juopotteluun, tuli hotellissa hulluksi ja tappoi perheensä ja itsensä. Jack ottaa kuitenkin työn vastaan.
Esittelykierroksen aikana Danny tapaa hotellin kokin, Dick Halloranin, joka kertoo hänellä olevan kyvyn ”hohtaa” eli nähdä välähdyksiä tulevaisuudesta ja menneisyydestä sekä kuulla muiden ajatuksia. Hän kykenee ottamaan myös yhteyden muihin joilla on sama kyky, vaikka tämä olisi kaukana. Hän kertoo Dannylle nähneensä hotellissa näkyjä, joista osa on pelottavia, ja että jos jotain tapahtuu, Danny voi kutsua hänet apuun hohdollaan.
Perhe jää hotelliin talveksi. Lähimpään kaupunkiin Sidewinderiin on noin 60 kilometriä. Kun alkaa sataa lunta, perhe jää eristyksiin, ainoina yhteyksinään ulkomaailmaan moottorikelkka ja radio. Pian Danny näkee hotellissa näkyjä, ja Jackin käytös alkaa muuttua: hänen vanhat alkoholismiajan tapansa tulevat esiin ja hän alkaa käyttäytyä ärtyneesti. Vähitellen selviää, että hotelli haluaa Dannyn kyvyn itselleen – ja on valmis käyttämään hänen isäänsä välikappaleena.
Luomistyö

King sai inspiraation romaaniin Coloradon Estes Parkissa sijaitsevasta Stanley Hotelista, missä King yöpyi syyskuussa 1974 vaimonsa Tabithan kanssa. King on kertonut, että he olivat hotellin ainoat vieraat ja että hotelli oli menoissa seuraavana päivänä kiinni talvikaudeksi. Hän on myös sanonut nähneensä hotellissa unen kolmivuotiaasta pojastaan, joka juoksi käytävällä, kirkui ja katseli olkansa yli. King kehitti yön aikana kirjan keskeisen tarinan. Hohdossa on Kingin mukaan vahvoja omaelämäkerrallisia elementtejä. Sekä alkoholismi että perheen hajoaminen olivat henkilökohtaisia pelkoja. King kamppaili itse uransa alkuaikoina alkoholismia vastaan ja pelkäsi menettävänsä joskus kontrollin ja satuttavansa perhettänsä.
Stanley Hotel avattiin vuonna 1909 ja on toiminnassa edelleen. Ghost Hunters -televisiosarja on myös vieraillut hotellissa.
Filmatisoinnit

Stanley Kubrick ohjasi kirjasta elokuvan The Shining – Hohto, joka sai ensi-iltansa vuonna 1980. Siinä päähenkilöä Jack Torrancea esitti Jack Nicholson. Kubrickin näkemys oli varsin erilainen kuin Kingin, jonka käsikirjoituksen ohjaaja myös hylkäsi. Kubrick käsikirjoitti itse elokuvan romaanikirjailija Diane Johnsonin avustuksella. King itse oli erittäin pettynyt Kubrickin näkemykseen eikä pitänyt siitä, minkälaisina elokuvassa kirjan päähenkilöt esitettiin.
Kingin pettymys Kubrickin elokuvaan johti vuoden 1997 minisarjaan, jossa käytettiin Kingin käsikirjoitusta. Sarja keskittyi kirjaa mukaillen enemmän tarinan yliluonnolliseen puoleen. Uudempi versio Hohdosta sai kuitenkin huonot arvostelut. Minisarjassa käytettiin Stanley Hotelia, Overlook-hotellin esikuvaa. Sarjassa hotelli tuhoutuu, mutta se rakennetaan kymmenen vuoden päästä uudelleen.
João Souza

| João Souza |
| --- | --- |
 Souza vuonna 2015
Henkilötiedot
Syntynyt: 27. toukokuuta 1988  Mogi das Cruzes 
Kansalaisuus:   Brasilia
Tennispelaaja
Pituus:  193 cm
Paino:  88 kg
Kätisyys:  oikea
Ammattilaisena:  2006–
Palkintorahat:  1 353 396 USD
Kaksinpeli
Paras sijoitus:  84. (19.9.2011)
Voitot/tappiot:  27–50
Grand Slam -turnauksissa
Australian avoimet:  1. kierros (2012, 2015)
Ranskan avoimet:  1. kierros (2012, 2015)
Wimbledon:  1. kierros (2015)
Yhdysvaltain avoimet:  1. kierros (2011, 2015)
Nelinpeli
Voitot/tappiot:  27–34
Aiheesta muualla
ITF
ATP
João Olavo Soares de Souza (s. 27. toukokuuta 1988 Mogi das Cruzes) on brasilialainen tennispelaaja. Parhaimmillaan hän on ollut kaksinpelissä ATP-listan sijalla 84 syyskuussa 2011.
Souza on voittanut urallaan kolme ATP-haastajaturnausta. Ensimmäinen voitto tuli huhtikuussa 2010, kun hän voitti Bogotán finaalissa Alejandro Fallan. Toisen voittonsa Souza otti syyskuussa 2010 voitettuaan Bogotán toisen turnauksen finaalissa Reda El Amranin. Kolmas ja viimeisin turnausvoitto tuli huhtikuussa 2011 Santosissa, jossa hän voitti finaalissa Diego Junqueiran. Grand Slam -turnausten pääsarjaan Souza ei ole selviytynyt vielä kertaakaan.
ATP-turnauksen pääsarjassa Souza pelasi ensimmäisen kerran Santiago de Chilessä helmikuussa 2010. Karsintojen kautta turnaukseen päässyt Souza eteni välieriin asti, jossa hävisi maailmanlistan sijalla 29 olleelle Juan Mónacolle. Toisen välieräpaikkansa ATP-kiertueella Souza saavutti elokuussa 2011 Kitzbühelin turnauksessa.
Grand Slam -turnauksessa Souza pelasi ensimmäisen kerran Yhdysvaltain avoimissa 2011, jossa hän hävisi ensimmäisellä kierroksella Robby Gineprille.
Aiheesta muualla

João Souza ATP:n sivuilla
Joseph Mercieca

Joseph Mercieca
Joseph Marcieca (11. marraskuuta 1928 Victoria – 21. maaliskuuta 2016 Żejtun) oli maltalainen roomalaiskatolinen arkkipiispa. Hänet vihittiin papiksi 8. maaliskuuta 1952 ja nimitettiin Maltan vihkipiispaksi sekä Gemellae in Numidian titulaaripiispaksi 20. heinäkuuta 1974. Piispaksi vihkiminen seurasi 29. syyskuuta. Pääkonsekraattorina toimi Michael Gonzi, jota avustivat Nikol Joseph Cauchi ja Francesco Ricceri.
Mercieca sai 29. marraskuuta 1976 nimityksen Maltan arkkipiispaksi, jona hän toimi, kunnes jäi eläkkeelle 2. joulukuuta 2006.
Ihmisen poika (romaani)

| Ihmisen poika |
| --- | --- |

Kirjailija:  Mike Pohjola
Kansitaiteilija:  Sanna-Reeta Meilahti
Genre:  romaani
Kustantaja:  Gummerus
Julkaistu:  2011
Ulkoasu:  sidottu
Sivumäärä:  607
ISBN:  978-951-20-8591-0

Edeltävä:  Kadonneet kyyneleet
Löydä lisää kirjojaKirjallisuuden teemasivulta
Ihmisen poika on Mike Pohjolan vuonna 2011 ilmestynyt kirja, ”omaelämäkerrallinen Jeesus-romaani”. Teoksen elokuvausoikeudet on myyty Hollywood-tuottajalle.
Vastaanotto

Tähtivaeltajan Elli Leppä nostaa kirjan ongelmista esiin muun muassa juonen toiston ja liiallisen uppoutumisen päähenkilön elämänvaiheiden kuvaukseen. Toistuvat Jeesus-kriisit eivät tarjoa aiheeseen mitään uutta näkökulmaa. Liian yksinkertainen kirjoitustyyli ei päästä lukijaa syvälle päähenkilön ajatuksiin. Juonen olisi pitänyt olla tarinallisempi.
Aiheesta muualla

Ann-Mari Huhtanen: Toinen Jeesus. Ylioppilaslehti 18.3.2011.
Lauri Keskinen: Mike Pohjolan Pyhä henki. City-lehti 19/2011.
Soikkeli, Markku: Nuori messias taistelee Turun tautia vastaan Turun Sanomat.  2.10.2011.
Saonegin, Kati: Jeesus tulee Turkuun. Turun ylioppilaslehti.  26.10.2011. Arkistoitu 8.3.2016.
Otto Lappalainen: Taistelua sieluista Turun kaupunkimaisemassa. Kiiltomato.net 23.11.2011.
Indonesian maantiede

| Indonesian maantiede |
| --- | --- |
 Indonesian kartta
Maanosa:  Aasia
Naapurimaat:  Malesia, Itä-Timor, Papua-Uusi-Guinea
Tilastot
Pinta-ala:  1 904 569 km²
 – Maa:  1 811 569 km²
 – Sisävesi:  93 000 km² 
Rantaviiva:  54 716 km
Ennätykset
Korkein kohta:  Puncak Jaya, 4 884 m
Matalin kohta:  Intian valtameri, 0 m
Ilmasto
Ilmasto:  trooppinen ilmasto
Luonnonvarat
Luonnonvarat:  öljy, tina, maakaasu, nikkeli, puutavara, bauksiitti, kupari, hiili, kulta, hopea
Indonesia on saaristoinen valtio Kaakkois-Aasiassa, Aasian ja Australian mannerten sekä Intian ja Tyynen valtameren välissä. Maa koostuu yli 17 000 saaresta ja maassa on noin sata toimivaa tulivuorta. Maa sijaitsee päiväntasaajan molemmin puolin ja maassa vallitsee trooppinen ilmasto.
Fyysinen maantiede > Sijainti

Indonesia koostuu 17 508 saaresta, joista noin 6 000 on asuttuja. Indonesia on maailman suurin yksinomaan saarista koostuva valtio. Indonesian saaret sijaitsevat hajallaan Intian valtameren ja Tyynen valtameren, sekä Aasian ja Australian mantereiden välissä. Vaikka Indonesia on maailman neljänneksi väkirikkain maa, se on Amazonin jälkeen maailman metsäisintä aluetta.
Indonesia sijaitsee päiväntasaajalla, suurin osa siitä sijaitsee sen eteläpuolella. Maan viisi suurinta saarta ovat Isoihin Sundasaariin kuuluvat Jaava, Sumatra, Borneo ja Sulawesi, sekä itäisin saari Uusi-Guinea. Saarista Borneo on jaettu Malesian, Brunein ja Indonesian kesken. Indonesialle kuuluu saaren eteläosa Kalimantan. Sillä on saarella maarajaa vain Malesian kanssa. Lisäksi saarella on maarajaa Borneon kupeessa sijaitsevalla pienellä Sebatikin saarella. Uuden-Guinean saari on jaettu Indonesian ja Papua-Uuden-Guinean kesken. Indonesialle kuuluu saaren länsiosa Länsi Uusi-Guinea. Lisäksi Timorin saari on jaettu Indonesian ja Itä-Timorin kesken. Rajanaapureidensa lisäksi Indonesialla on aluevesirajoja Australian, Singaporen, Filippiinien, Thaimaan, Intian, Palaun ja Vietnamin kanssa.
Indonesian pinta-ala on 1 904 569 neliökilometriä, mikä tekee siitä maailman 15. suurimman valtion.
Fyysinen maantiede > Kallioperä ja pinnanmuodot

Useat Indonesian saaret ovat tuliperäisiä ja alue on seismisesti yksi maailman aktiivisimmista. Indonesia sijaitsee Tyynenmeren, Euraasian ja Indo-Australian mannerlaattojen reunoilla alityöntövyöhykkeellä. Laattatektonisesti Indonesia sijaitsee yhdellä maailman monimuotoisemmista alueista, maa sijaitsee niin kutsutun Sundan hautavajoaman alueella, jossa maa vajoaa muutaman senttimetrin vuodessa. Maan vajoaminen on voimakkainta Jaavan länsiosissa, missä maa vajoaa 6 cm vuodessa. Suurin osa Indonesian tulivuorista sijaitsee Sundan kaaren alueella muodostaen 3 000 kilometriä pitkän tulivuorijonon. Tulivuorten jono ylettyy Sumatran pohjoisosasta Jaavan ja Pienten Sundasaarten läpi Bandanmerelle asti. Indonesiassa sijaitsee noin 400 tulivuorta, joista noin 100 on aktiivisia.
Aiheesta muualla

Kuvia tai muita tiedostoja aiheesta Indonesian maantiede Wikimedia Commonsissa
Aasian valtioiden maantiede
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  Afganistan |  Arabiemiraatit |  Armenia |  Azerbaidžan |  Bahrain |  Bangladesh |  Bhutan |  Brunei |
|  Etelä-Korea |  Filippiinit |  Georgia |  Indonesia |  Intia |  Irak |  Iran |  Israel |
|  Itä-Timor |  Japani |  Jemen |  Jordania |  Kambodža |  Kazakstan |  Kiina |  Kirgisia |
|  Kuwait |  Laos |  Libanon |  Malediivit |  Malesia |  Mongolia |  Myanmar |    Nepal |
|  Oman |  Pakistan |  Palestiina |  Pohjois-Korea |  Qatar |  Saudi-Arabia |  Singapore |  Sri Lanka |
|  Syyria |  Tadžikistan |  Taiwan |  Thaimaa |  Turkki |  Turkmenistan |  Uzbekistan |  Venäjä |
 Vietnam: 
Laattatektoniikka Indonesian kohdalla.
Indonesian tulivuoret.
Jukka Leskinen

Jukka Tapani Leskinen (s. 17. helmikuuta 1951 Kuopio) on Maanpuolustuskorkeakoulun professori emeritus.
Jukka Leskinen syntyi veturinkuljettaja Unto Leskisen ja Senja Knuutisen perheeseen. Hänen puolisonsa on lastentarhanopettaja Leena-Maija Lohiniemi-Leskinen. Leskinen väitteli psykologian tohtoriksi 2004. Hän oli terveyskeskuspsykologi Harjavallassa 1977–1981 ja Savonlinnassa 1981–1983. Työterveyslaitoksen tutkijapsykologina Leskinen toimi 1983–1990, Työterveystaito Oy:n toimitusjohtajana ja konsulttina 1990–1995, Työturvallisuuskeskuksen kehityspäällikkönä 1995–2002 ja Aktiivi-instituutin rehtorina 2002–2005. Maanpuolustuskorkeakoulun professori hänestä tuli vuonna 2005. Leskinen toimi Maanpuolustuskorkeakoulussa myös laitosjohtajana. Hän on edelleen korkeakoulun sotilaspsykologian dosentti.
Teokset

Leskinen, Jukka & Lohiniemi, Leena-Maija: Rikoksen Vuoksi.  Rajamäki:  Momentum Kirjat, 2023.  ISBN 978-952-7553-06-0.
Island Records

| Island Records |
| --- | --- |

Perustettu:  1959
Perustaja:  Chris Blackwell
Kotipaikka:  New York
Toimiala:  levy-yhtiö
Emoyhtiö:  Universal Music Group
Kotisivu:  islandrecords.co.uk (englanniksi)
Infobox OKVirheellinen NIMI-arvo: 
Island Records on vuonna 1959 Chris Blackwellin Jamaikalla perustama levy-yhtiö. Yhtiö oli 1960-luvulla ensimmäisiä yhtiöitä jotka levyttivät Jamaikan reggae-musiikkia.
Historia

Chris Blackwell oli syntynyt Lontoossa mutta hän vietti lapsuutensa Jamaikalla ja palasi Lontooseen kouluun teini-iässä. Hän joutui siellä vaikeuksiin tuolloin ja palasi Jamaikalle jossa hänen perheensä oli ja vuokrasi siellä skoottereita sekä opetti vesihiihtoa ennen yrityksensä perustamista. Hän perusti yrityksensä koska se oli paras tapa yhdistää yrittäminen ja musiikin harrastus.
Tuolloin ei Jamaikalla juurikaan ollut omaa äänilevytuotantoa joten hänellä oli käytännöllisesti monopoli siellä. Blackwell toi reggaeen esiin joka oli maailmalle silloin kokonaan uusi genre. Hän toi esiin Bob Marleyn kaltaiset supertähdet. Kun Jamaika itsenäistyi vuonna 1962, Blackwell siirsi yhtiönsä Yhdistyneen kuningaskuntaan. Vuonna 1963 Blackwell tuotti maailmanmenestyshitin ”My Boy Lollipop”, jonka lauloi Millie ska-versiona.
Blackwell myi Island Recordsin vuonna 1989 Philipsin omistamalle Polygramille, joka on sittemmin monimutkaisten kauppojan kautta siirtynyt Universal Music Groupin omistukseen. Island Recordsilta on julkaistu musiikkia useista eri tyylisuunnista.
Vuonna 2002 Island Records sai poimittua kaartiinsa 32-vuotiaan Mariah Careyn, kun hänen tähdittämänsä elokuva Glitter oli flopannut ja sen samanniminen soundtrack oli Careyn siihenastisista albumeista huonoiten menestynyt, minkä vuoksi Virgin/EMI purki Careyn levytyssopimuksen.
Kuuluisia artisteja

Amy Winehouse
Anthrax
Bad Company
Bob Marley
Bon Jovi
Brian Eno
Cat Stevens
Céline Dion
Christina Milian
Daniel Bedingfield
Del Shannon
Elvis Costello
Emerson, Lake & Palmer
Etta James
Everlast
Free
Grace Jones
Hoobastank
Insane Clown Posse
Jennifer Lopez
Jethro Tull
John Cale
Justin Bieber
King Crimson
Keane
Leona Lewis
Lionel Richie
Mariah Carey
Marianne Faithfull
Mott the Hoople
Nick Drake
One Direction
PJ Harvey
Pulp
Queen
Quintessence
Roxy Music
Shawn Mendes
Steve Winwood
Sugababes
Sum 41
The Cranberries
The Killers
Tom Waits
Tori Amos
Traffic
U2
Aiheesta muualla

Island Records Kansainväliset sivut. (englanniksi)
Hurtsin diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 5 |  |
| ↙EP:t | 1 |  |
| ↙Singlet | 23 |  |
| ↙Musiikkivideot | 23 |  |
Tämä on englantilaisen synthpopduo Hurtsin diskografia. Hurts on tähän päivään mennessä julkaissut muun muassa kaksi studioalbumia ja 11 singleä. Yhtyeen ensimmäinen studioalbumi, Happiness, myi maailmanlaajuisesti yli kaksi miljoonaa kopiota.
Albumit > Studioalbumit

| Nimi | Julkaisutiedot | Myynti | Sertifikaatio> (Hopea-, kulta- ja platinalevyt) |
| --- | --- | --- | --- |
| Happiness |  Julkaistu: 27. elokuuta 2010  Levy-yhtiöt: Major Label, RCA  Formaatti: CD, LP, Digitaalinen |  Iso-Britannia: 169,710  Maailma: 2,000,000 |  BPI: Kultaa  BVMI: 2x Platinaa  IFPI AUT: Kultaa  IFPI FIN: Platinaa  IFPI SWI: Kultaa |
| Exile |  Julkaistu: 8. maaliskuuta 2013  Levy-yhtiöt: Major Label  Formaatti: CD, LP, Digitaalinen |  — |  — |
| Surrender |  Julkaistu: 9. lokakuuta 2015 |  |  |
| Desire |  Julkaistu: 29. syyskuuta 2017 |  |  |
| Faith |  Julkaistu: 4. syyskuuta 2020 |  |  |
Singlet

| Vuosi | Single | Latauslista (FIN) | Singlelista (FIN) | Singlelista (SWE) | Singlelista (UK) | Singlelista (AUT) | Singlelista (GER) | Singlelista (SWI) | Albumi |
| --- | --- | --- | --- | --- | --- | --- | --- | --- | --- |
| 2010 | "Better Than Love" | 27 | – | – | 50 | 57 | – | – | Happiness |
| 2010 | "Wonderful Life" | 14 | 15 | 30 | 21 | 6 | 2 | 4 | Happiness |
| 2010 | "Stay" | – | 22 | – | 50 | 4 | 3 | 6 | Happiness |
| 2010 | "All I Want for Christmas Is New Year's Day" | – | – | – | – | 67 | – | – | Happiness |
| 2011 | "Sunday" | – | – | – | 57 | – | – | – | Happiness |
| 2011 | "Illuminated"/"Better Than Love" | – | – | – | 68 | – | – | – | Happiness |
| 2011 | "Blood, Tears & Gold" | – | – | – | – | 45 | 39 | 54 | Happiness |
| 2013 | "Miracle" | 24 | – | – | 120 | 43 | 23 | 27 | Exile |
| 2013 | "Blind" | – | – | – | 180 | 60 | 52 | – | Exile |
| 2013 | "Somebody to Die For" | – | – | – | – | 57 | 46 | 62 | Exile |
| 2015 | "Some Kind of Heaven" | – | – | – | – | – | – | – | Surrender |
| 2015 | "Rolling Stone" | – | – | – | – | – | – | – | Surrender |
| 2015 | "Lights" | – | – | – | – | – | – | – | Surrender |
| 2015 | "Slow" | – | – | – | – | – | – | – | Surrender |
| 2015 | "Wish" | – | – | – | – | – | – | – | Surrender |
| 2017 | "Beautiful Ones" | – | – | – | – | – | – | – | Desire |
| 2017 | "Ready to Go" | – | – | – | – | – | – | – | Desire |
| 2017 | "Chaperone" | – | – | – | – | – | – | – | Desire |
| 2020 | "Voices" | – | – | – | – | – | – | – | Faith |
| 2020 | "Suffer" | – | – | – | – | – | – | – | Faith |
| 2020 | "Redemption" | – | – | – | – | – | – | – | Faith |
| 2020 | "Somebody" | – | – | – | – | – | – | – | Faith |
Singlet > Vierailevana artistina

| Vuosi | Single | Latauslista (FIN) | Singlelista (FIN) | Singlelista (SWE) | Singlelista (UK) | Singlelista (AUT) | Singlelista (GER) | Singlelista (SWI) | Albumi |
| --- | --- | --- | --- | --- | --- | --- | --- | --- | --- |
| 2010 | "Under Control" Calvin Harris ja Alesso feat. Hurts | 9 | 6 | 8 | 1 | 12 | 24 | 34 | TBA |
EP:t

| Nimi | Julkaisutiedot |
| --- | --- |
The Belle Vue EP:  Julkaistu: 9. heinäkuuta 2010  Levy-yhtiöt: Major Label  Formaatti: Digitaalinen
Musiikkivideot

| Vuosi | Kappale | Ohjaaja |
| --- | --- | --- |
| 2009 | "Wonderful Life" | Hurts |
| 2010 | "Blood, Tears & Gold" | Hurts |
| 2010 | "Better Than Love" | W.I.Z. |
| 2010 | "Wonderful Life (toinen versio)" | Dawn Shadforth |
| 2010 | "Stay" | Dave Ma |
| 2010 | "All I Want for Christmas Is New Year's Day" | Diamond Dogs |
| 2011 | "Sunday" | W.I.Z. |
| 2011 | "Illuminated" | Giorgio Testi |
| 2011 | "Blood, Tears & Gold" (toinen versio) | Hurts |
| 2013 | "Miracle" (ensimmäinen versio) | Chris Turner |
| 2013 | "Miracle" (toinen versio) | Frank Borin |
| 2013 | "Blind" | Nez Khammal |
| 2013 | "Somebody to Die For" | Frank Borin |
| 2013 | "Under Control" | Emil Nava |
| 2015 | "Some Kind of Heaven" | Chino Moya |
| 2015 | "Lights" | Dawn Shadforth |
| 2015 | "Wish" | Bryan Adams |
| 2015 | "Wings" | Dawn Shadforth |
| 2017 | "Beautiful Ones" | Tim Mattia |
| 2017 | "Ready to Go" | Thomas James |
| 2017 | "Chaperone" | Frederick Lloyd |
| 2020 | "Redemption" | Frederick Lloyd |
| 2020 | "Somebody" | Grandmas |
Jussi Seppälä

Jussi Seppälä (1930-l)
Juho (Jussi) Seppälä (1. joulukuuta 1882 Ruovesi – 23. lokakuuta 1953) oli suomalainen metsänhoitaja ja yritysjohtaja, joka sai metsäneuvoksen arvonimen.
Seppälän vanhemmat olivat maanviljelijä Kalle Kustaa Seppälä ja Amanda Karoliina Mikkola ja puoliso vuodesta 1916 Lahja Elida Ekbom. Vuonna 1905 Turussa ylioppilaaksi tullut Seppälä valmistui metsänhoitajaksi vuonna 1908. Valmistuttuaan hän toimi Metsähallituksen palveluksessa ja metsäkonsulenttina useissa eri maanviljelysseuroissa, samoin kuin valtion polttoainekomitean osastonjohtajana sekä halkolaitoksen ja Kevätniemen sahan johtajana. Veitsiluodon sahalaitosten perustaja ja johtaja Seppälästä tuli vuonna 1921. Hänen johdollaan Veitsiluotoon rakentui paitsi teollisuuslaitos, myös sen ympärille laajempi yhdyskunta palveluineen. Sahan johtajana Seppälä toimi liki kolmekymmentä vuotta. Metsäneuvoksen arvonimen Seppälä sai vuonna 1950, hieman eläkkeelle jäämisensä jalkeen.
Iso-Ohjo

Iso-Ohjo
| --- | --- |
Sijainti:  Padasjoki Päijät-Häme Suomi
Saariryhmä:  Lehtisten saariryhmä
Vesialue:  Päijänne
Korkein kohta:  90 m 
Pinta-ala:  22 ha  
muokkaa - muokkaa wikitekstiä - muokkaa Wikidataa
Iso-Ohjo  on Päijänteen saari Päijät-Hämeessä Padasjoella.
Maantietoa

Saari on 900 metriä pitkä, 400 metriä leveä ja sen pinta-ala on 22 hehtaaria . Se sijaitsee Tehinselän lounaisosassa ja Virmailansaaren edustalla, ja kuuluu Lehtisten saariryhmään yhtenä sen suurimmista saarista. Saariryhmässä on kymmeniä muita pikkusaaria, joista seitsemän sijaitsee Iso-Ohjon läheisyydessä. Niiden lisäksi Vähä-Ohjo ja Kalliosaari löytyvät Iso-Ohjon eteläpuolelta, Pirttisaari sen itäpuolelta ja Lehtinen sen luoteispuolelta. Saari on melko matala, mutta saaren keskellä oleva mäki kohoaa 12 metrin korkeuteen Päijänteestä. Saaren luoteisosaassa on pieni suojaisa lahti ja eteläosassa on niemen ja saaren yhdessä suojaama toinen lahti. Saareen on rakennettu alle kymmenen vapaa-ajan asuntoa. Kuhmoisten ja Padasjoen välinen kuntaraja kulkee Iso-Ohjon ja Lehtisen välissä.
Historiaa

Padasjoen seudun taloudellisessa kartassa vuodelta 1947 on saaren karttanimi ”Iso-Ohto”. Sen luoteispään lahteen on merkitty rantaniitty, mutta saari on kuitenkin autio . Vuoden 1965 peruskartassa saaren karttanimi on ”Iso-Ohjo” ja jossa sen edellä mainittu niittyalue on merkitty maa-alueeksi. Seuraavassa kartassa niittyalue on taas järvenlahtea ja saaressa on nyt viisi mökkiä. Vuoden 1996 kartassa on mökkejä yksi lisää ja kyseinen lahti on merkitty taas maa-alueeksi.
Interplanetary Transport System

Interplanetary Transport System (ITS, suom. Planeettainvälinen kuljetusjärjestelmä) SpaceX:n kehitteillä oleva avaruuskuljetusjärjestelmä. Ensimmäisenä tavoitteena on saada aikaan kuljetusjärjestelmä Maan ja Marsin välille.
Syyskuussa 2016 julkaistussa suunnitelmassa järjestelmä koostuu raskaasta kantoraketista, tankkerialuksesta ja raskaasta miehitetystä aluksesta, joista kukin on uudelleenkäytettävä. Kullakin Maasta Marsiin lennolla tehdään useita kantorakettilaukaisuja. Yhdellä näistä laukaistaan itse avaruusalus ja muilla laukaistaan tankkerialus, joilla tankataan avaruusalus Maan kiertoradalla. Aikataulun mukaan ensimmäiset miehittämättömät Mars-lennot alkaisivat aikaisintaan 2022 ja sitten miehitetyt lennot siitä noin kahden vuoden päästä eli seuraavassa laukaisuikkunassa.
Rinnan hankkeen kanssa kulkee Falcon Heavyllä laukaistavaksi tarkoitettu Red Dragon.
Rakenne

Raketti on halkaisijaltaan 12 metriä ja avaruusalus suurimmillaan 17 metriä. Laukaisussa järjestelmän korkeus on 122 metriä.
Kantoraketti käyttää 42 Raptor-rakettimoottoria, joiden ajoaine on metaani/happi. Yhden Raptorin työntövoima on 3 042 kilonewtonia. Kantoraketti itsessään on yksivaiheinen ja avaruusalus toimii toisena vaiheena. Aluksessa on yhdeksän Raptor-moottoria, joista kolme kaasukehä-mallia.
Raketti rakennetaan suurelti käyttäen hiilikuitua. Ajoainesäiliöiden ponneaineena ja ohjausjärjestelmänä käytetään kaasutettua ajoainetta. Ajoaineen käyttö ponneaineena poistaa tarpeen erilliselle helium-järjestelmälle.
Aluksen suunniteltu kuljetuskapasiteetti on sata henkilöä.
Marsiin laskeuduttaessa alus jarruttaa ensin lämpökilvellään ja lopuksi työntövoimaisesti.
Järjestelmään kuulu olennaisena osana paikallisten resurssien hyödyntäminen (engl. in situ resource utilization, lyhenne ISRU). Rakentamalla ajoainetuotantolaitoksia voidaan järjestelmän toiminta-aluetta laajentaa periaatteessa koko Aurinkokunnan laajuiseksi. Metaani-happi-ajoaineen tuottamiseen tarvitaan periaatteessa vain energiaa, vettä ja hiilidioksidia.
Historia

Aluksi hanke kulki nimellä Mars Colonial Transporter (suom. Mars-siirtokunnan liikenne), josta se vaihtui laajempaan muotoon Interplanetary Transport System. SpaceX:n Elon Musk ensiesitteli hanketta yksityiskohtaisemmin 27. syyskuuta 2016 IAC-konferenssissa.
Tekniset tiedot

Lähde:
|  | Kantoraketti | Avaruusalus | Polttoainealus |
| --- | --- | --- | --- |
| Korkeus | 122 metriä | 49.5 metriä | 49.5 metriä |
| Halkaisija (max) | 12 metriä | 12 metriä, maksimi leveys 17 metriä | 12 metriä, maksimi leveys 17 metriä |
| Moottorit | 42 x Raptor | 6 x tyhjiöoptimoitu Raptor | 6 x tyhjiöoptimoitu Raptor |
Polttoaine: Nesteytetty metaani, nesteytetty happi
| Työntövoima, yhteensä (kN) | 128 000 (merenpinnan korkeus) 138 000 (tyhjiö) | 31 000 (tyhjiö) | 31 000 (tyhjiö) |
| Max hyötykuorma | 300 tonnia (uudelleenkäyttö) 550 tonnia (kertakäyttö) 380 tonnia (polttoainealus) | 450 tonnia (Maan kiertorata - Mars) | 380 tonnia polttoainetta (Metaani / LOX), Maan kiertoradalle |
| Ominaisimpulssi (sekuntia) | 334 sekuntia (merenpinta) | 382 (merenpinta) / 361 (tyhjiö) | 382 (merenpinta) / 361 (tyhjiö) |